VŠEOBECNE ZÁVÄZNÉ NARIADENIE

Obce Ďurkovce

Č. 05/2023
O umiestňovaní a vylepovaní plagátov 

na území obce Ďurkovce
Obecné zastupiteľstvo obce  Ďurkovce na základe ust. § 16 zákona č. 181/2014 Z.z. o volebnej kampani a o zmene a doplnení zákona č. 85/2005 Z.z. o politických stranách a politických hnutiach v znení neskorších predpisov v súlade s § 6 ods. 1 zákona SNR č.  369/1990 Zb. o obecnom zriadení v znení neskorších predpisov 

 vydáva  toto
Všeobecne záväzné nariadenie č. 05/2023 
o vyhradení miest a určení podmienok na umiestňovanie volebných plagátov na verejných priestranstvách počas volebnej kampane pre voľby do Národnej rady SR, voľby do Európskeho parlamentu, voľby do orgánov samosprávneho kraja, voľbu prezidenta SR a voľby do orgánov samosprávy obce
§ 1  


Toto VZN upravuje postup kandidujúcich subjektov pri vylepovaní volebných plagátov na verejných priestranstvách a vyhradených plochách počas  volebnej kampane .





Čas volebnej kampane je určený v príslušných zákonoch pre jednotlivé druhy volieb. 

§ 2

Určenie a označenie plôch na verejných priestranstvách

1. Pre účely tohto nariadenia verejným priestorom je: 

· priestor pred obecným úradom 

· priestor autobusovej čakárne v obci

· priestor pred kultúrnym domom

2. Obec na týchto verejných priestranstvách nemá priestory slúžiace výlučne na zverejňovanie
     plagátov a propagáciu  a preto na vylepovanie resp. umiestňovanie volebných plagátov 

     určuje:
· pred obecným úradom priestor na tabuli oznamov
· priestor autobusovej čakárne – jej steny

· priestor pri kultúrnom dome – oplotenie okolo budovy.  



3.Obec zabezpečí, aby každé miesto uvedené v predchádzajúcom odseku zodpovedalo  

   zásadám rovnosti. 
4.Vylepovanie alebo iným spôsobom umiestnenie volebných plagátov počas volebnej 
    kampane mimo vyhradenej plochy sa zakazuje.
§ 3

Povinnosti kandidujúcej politickej strany

Kandidujúce subjekty sú  povinné po ukončení volieb odstrániť svoj volebný plagát z vyhradenej plochy.

§ 4

Sankcie

     Obec je oprávnená kontrolovať dodržiavanie vyššie uvedených podmienok umiestňovania plagátov na verejných priestranstvách. Nedodržanie podmienok stanovených týmto všeobecne záväzným nariadením bude sankcionované v súlade splatnou právnou úpravou.
§ 5

Záverečné ustanovenie

1. Zmeny a doplnky tohto všeobecne záväzného nariadenia schvaľuje Obecné zastupiteľstvo 
    obce Ďurkovce.
2. Toto VZN bolo schválené uznesením Obecného zastupiteľstva č. 05a)2023 zo dňa    

     19.03.2023.                                                                                  
3. Toto VZN nadobúda účinnosť  dňom 20.03.2023.
                                                                                      Nikola Zolnay
                                                                                      starostka obce

